# Balduí II

### De Viquipèdia

Balduí II o Baldui de Courtenay fou el darrer emperador llatí de Constantinoble. Era de la casa de Courtenay i fill de l'emperador Pere I de Courtenay i de Iolanda comtessa de Flandes. Va néixer el 1217 i va succeir al 1228 al seu germà Robert I de Courtenay.

Va succeir al seu germà sota la regència de Joan de Brienne comte de la Marca (Marche) i rei de Jerusalem. L'imperi estava amenaçat per Àsen de Bulgària i per Joan III Ducas Làscaris Vatatzés (1222-1254) de Nicea que es van aliar el 1234. Joan va aconseguir rebutjar l'atac per terra i mar de búlgars i grecs però va morir poc temps després.

El 1237 Àsen y Vatatzés van tornar a atacar la capital defensada ara per Godofred de Villehardouin príncep d'Acaia, mentre l'emperador era a Europa demanant suport a les corts occidentals (França, Anglaterra, estats italians) on no va obtenir inicialment res però després de molts esforços va obtenir una mica de suport de Lluís IX de França, del emperador Frederic II i del Papa Gregori IX; el primer li va donar una forta quantitat de diners a canvi di diverses relíquies.

Va deixar al seu fill Felip a Venècia en garantia d'un deute i va tornar a Constantinoble, on amb ajut dels francesos va aconseguir rebutjar a Vatatzés i el 1243 va fer aliança amb els turcs seljúcides, però això no fou de gran utilitat i va haver de demanar altre cop ajut a les corts occidentals.

El 1245 era present al Concili de Lió i tot seguit va retornar a Grècia amb una feble ajuda, que no foren suficients contra les forces de Miquel VIII Paleòleg (1259-1261) ara emperador de Nicea. A la nit del 15 de juliol del 1261 el general Aleix Cèsar Estrategòpulos, va ocupar Constantinoble. Balduí va fugir a Itàlia.

El 1270 va convèncer al rei Carles I d'Anjou, rei de Nàpols, de fer una expedició contra Miquel VIII Paleòleg i Lluís IX de França (Sant Lluís) i va prometre l'ajut, però la mort d'aquest a Tunis, va acabar amb les esperances.

Balduí va morir el 1275 deixant un fill, Felip de Courtenay, nascut de la seva dona Maria de Brienne, filla de Joan de Brienne.

Obtingut de "http://ca.wikipedia.org../../../b/a/l/Baldu%C3%AD_II_f0dd.html"

Categoria: Emperadors

##### Views

- Article
- Discussió
- Revisió actual

##### Cerca